《即席和卫山斋韵并呈顾渊白路教》
元代·黄庚

烛夜飞觞客在山，同看明月上云端。
粘天水阔蟾光湿，卷海风高蜃气寒。
会友幸逢三益在，娱情休恨四并难。
座中喜有能诗者，便作唐诗顾况看。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。